**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

ΤΡΟΠΟΠΟΙΗΣΗ 1η

ΠΕΔ - Α - 00912 1ης ΕΚΔΟΣΗΣ

# ΛΕΩΦΟΡΕΙΟ ΜΕΤΑΦΟΡΑΣ ΠΡΟΣΩΠΙΚΟΥ ΜΕΓΑΛΟΥ ΜΕΓΕΘΟΥΣ

ΟΚΤΩΒΡΙΟΣ 2025

## ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

ΑΔΙΑΒΑΘΜΗΤΟ

ΑΝΑΡΤHTΕΑ ΣΤΟ ΔΙΑΔΙΚΤΥΟ

1. Η παράγραφος 4.5.1.11 αντικαθίσταται απο την ακόλουθη:

4.5.1.11 Η θέση του οδηγού να είναι εφοδιασμένη με εσωτερικό καθρέπτη και εξωτερικούς θερμαινόμενους και ηλεκτρικά ρυθμιζόμενους καθρέπτες δεξιά και αριστερά, ηλεκτρικά σκιάδια ανεμοθώρακα, και θήκες μικροαντικειμένων σε κατάλληλες θέσεις πλησίον πέριξ του οδηγού.

1. Η παράγραφος 4.5.3.2.1 αντικαθίσταται από την ακόλουθη:

4.5.3.2.1 Κιβώτιο ταχυτήτων συγχρονισμένο, έξι (6) τουλάχιστον ταχυτήτων εμπροσθοπορείας και μίας (1) οπισθοπορείας ή αυτοματοποιημένο κιβώτιο ή πλήρως αυτόματο κιβώτιο ταχυτήτων. Η ενεργοποίηση του συμπλέκτη να γίνεται με τη βοήθεια υδραυλικού συστήματος με την υποβοήθηση αέρα κατά προτίμηση. Στην προσφορά του προμηθευτή και συγκεκριμένα στο Φ.Σ και σε παράγραφο αντίστοιχης αρίθμησης να αναφέρονται ο τύπος του συμπλέκτη που διαθέτει το λεωφορείο και τα λειτουργικά χαρακτηριστικά του κιβωτίου ταχυτήτων.

1. Η παράγραφος 4.5.3.3.2 αντικαθίσταται απο την ακόλουθη:

4.5.3.3.2 Τα ελαστικά επίσωτρα να είναι καινούργια, ηλικίας κατασκευής μικρότερης ή ίσης απο το χρόνο παράδοσης στην Υπηρεσία που θα οριστεί για κάθε μονάδα οχήματος, ακτινωτά (radial), χωρίς αεροθάλαμο (tubeless), κατάλληλα για βρεγμένο και στεγνό οδόστρωμα και να καλύπτουν τις απαιτήσεις των Κανονισμών (ΕΕ) 2018/858 και 2019/2144.

1. Η παράγραφος 4.5.3.3 αντικαθίσταται απο την ακόλουθη:

4.5.3.3 Το λεωφορείο να διαθέτει εφεδρικό τροχό, ίδιων διαστάσεων με αυτά που φέρει. Το σημείο τοποθέτησης του εφεδρικού τροχού να εξασφαλίζει την εύκολη χρησιμοποίησή του σε περίπτωση ανάγκης. Δύναται ο εφεδρικός τροχός να παραδίδεται ξεχωριστά απο το όχημα.

1. Η παράγραφος 4.5.4.2 αντικαθίσται απο την ακόλουθη:

4.5.4.2 Ο Προμηθευτής υποχρεούται προ της βαφής των οχημάτων να υποβάλει κατάλογο κωδικών χρώματος εκάστου κατασκευαστή κατά RAL Color System σε ψηφιακή ή έντυπη μορφή, ώστε να πραγματοποιείται η επιλογή της επιθυμητής απόχρωσης.

1. Η παράγραφος 7.2 αντικαθίσταται απο την ακόλουθη:

7.2 Η Βιβλιογραφία του λεωφορείου να κατατεθεί σε έντυπη ή ψηφιακή μορφή σε μία (1) πλήρη σειρά με την προσφορά για την αξιολόγησή της απο την επιτροπή του διαγωνισμού. Τα εγχειρίδια συντήρησης – επισκευών και ο κατάλογος ανταλλακτικών να είναι προσβάσιμα μέσω ηλεκτρονικής πλατφόρμας εκάστου κατασκευαστή. Το Τεχνικό Εγχειρίδιο χρήσης να παραδοθεί σε έντυπη μορφή κατά την παράδοση των οχημάτων.

1. Η παράγραφος 9.2.11 αντικαθίσταται απο την ακόλουθη:

9.2.11 Ο υποψήφιος προμηθευτής να καταθέσει Πιστοποιητικά Συμμόρφωσης Συστήματος Διαχείρισης της Ποιότητας κατά ISO 9001, για το εργοστάσιο κατασκευής. Τα πιστοποιητικά να έχουν εκδοθεί από φορέα διαπιστευμένο από το ΕΣΥΔ ή άλλο ισότιμο φορέα διαπίστευσης.

1. Η παράγραφος 4.5.1.3.10 αντικαθίσταται απο την ακόλουθη:

4.5.1.3.10 Χωρητικότητα δεξαμενής ή δεξαμενών καυσίμου σε λίτρα.

1. Η παράγραφος 4.5.3.11.5 αντικαθίσταται απο την ακόλουθη:

4.5.3.11.5 Να διαθέτει ψυγείο στο ταμπλό εμπρός ή σε άλλη εργονομική θέση εντός του οχήματος.